
RAPORT

asupra propunerii legislative privind modificarea Legii  128/1997 a Statutului personalului didactic, 
cu modificările şi completările ulterioare
(Pl. x. 900/2007)


1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 900 din 4 februarie 2008, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind modificarea Legii  128/1997 a Statutului personalului didactic, cu modificările şi completările ulterioare (Pl. x. 900/2007).

La întocmirea raportului, Comisia a avut în vedere avizul Consiliului Legislativ şi Punctul de vedere al Guvernului.


Propunerea legislativă are ca obiect de reglementare completarea cu un nou alineat, alin. (5), a articolului 104 din Legea nr. 128/1997 privind Statutul personalului didactic, cu modificările şi completările ulterioare. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 16 deputaţi, din totalul de 25 membri ai Comisiei. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: doamna Gabriela Pasztor – secretar de stat în Ministerul Educaţiei, Cercetării şi Tineretului,  doamna Eva Nagy – director la Direcţia Relaţia cu Parlamentul din Ministerul Educaţiei,Cercetării şi Tineretului. 


4.  Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 12 februarie 2008, Comisia a propus cu 15 voturi pentru şi o abţinere adoptarea propunerii legislative, cu amendamentele din Anexă.

Anexă 

I. Amendamente admise

	Nr. crt.
	Text Legea nr. 128/1997, cu modificările şi completările ulterioare
	Text propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii: Lege privind modificarea Legii 128/1997 a Statutului personalului didactic, cu modificările şi completările ulterioare
	Titlul Legii: Lege pentru completarea articolului 104 din Legea nr. 128/1997 privind Statutul personalului didactic
	Respectarea normelor de tehnică legislativă.

	2.
	----
	 Art. I Legea nr. 128/1997 privind statutul personalului didactic, publicată în Monitorul Oficial al României, Partea I, nr. 158 din 16 iulie 1997 cu modificările şi completările ulterioare, se modifică şi se completează după cum urmează: 
	  „Articol unic. – Alineatul (3) al articolului 104 din Legea nr. 128/1997 privind Statul personalului didactic, publicată în Monitorul Oficial al României, Partea I, nr. 158 din 16 iulie 1997, cu modificările şi completările ulterioare, se completează şi va avea următorul cuprins:”
	Respectarea normelor de tehnică legislativă.

	3. 
	Art. 104. - (1) Cadrele didactice titulare care funcţionează în mediul rural şi îşi stabilesc domiciliul în localitatea respectivă pot beneficia, la cerere, de 0,1 - 1 ha pământ în folosinţă. Acestora li se asigură locuinţă de către administraţia locală pentru perioada de timp cât lucrează în acea localitate.
    (2) Personalul didactic titular, în vârstă de până la 35 de ani, va fi sprijinit, după caz, în construirea locuinţei proprietate personală, în localitatea rurală unde este titular, cu acordarea de credite pe termen lung, cu dobândă minimă, în condiţiile legii.
         (3) Personalul didactic din unităţile de învăţământ de stat din mediul rural, care nu are domiciliul sau reşedinţa în localitatea în care îşi desfăşoară activitatea, beneficiază de decontarea cheltuielilor de transport la şi de la locul de muncă, în urma solicitărilor adresate administraţiei locale, astfel:

a) decontarea contravalorii călătoriei pe mijloacele de transport în comun prin depunerea, la sfârşitul fiecărei luni de activitate, a biletelor de călătorie sau a abonamentului;

b) solicitarea contravalorii călătoriei cu mijloacele de transport în comun, ca urmare a pontajului zilnic efectuat de conducerea unităţii de învăţământ.
        (31) Consiliul de administraţie al unităţii de învăţământ propune, lunar, spre aprobare, consiliului local, drepturile băneşti aferente personalului didactic care solicită cheltuieli de deplasare.
(4) Instituţiile de învăţământ superior pot asigura, integral sau parţial, din surse proprii, transportul şi cazarea cadrelor didactice care domiciliază în alte localităţi.
----

	--- 
--- 

---

---

---
1. La articolul 104, se introduce un nou alineat, cu următorul cuprins:
(5) Personalul didactic de predare şi personalul didactic auxiliar titular din mediul rural, care predă în Palate şi Cluburile copiilor  dispun de aceleaşi drepturi consacrate personalului didactic din învăţământul de stat, conform prezentei legi. 
	Text nemodificat.
Text nemodificat.

         (3) Personalul didactic din unităţile de învăţământ de stat din mediul rural, inclusiv din unităţile de învăţământ de stat conexe, care nu are domiciliul sau reşedinţa în localitatea în care îşi desfăşoară activitatea, beneficiază de decontarea cheltuielilor de transport la şi de la locul de muncă, în urma solicitărilor adresate administraţiei locale, astfel:

a) decontarea contravalorii călătoriei pe mijloacele de transport în comun prin depunerea, la sfârşitul fiecărei luni de activitate, a biletelor de călătorie sau a abonamentului;

b) solicitarea contravalorii călătoriei cu mijloacele de transport în comun, ca urmare a pontajului zilnic efectuat de conducerea unităţii de învăţământ. 
Text nemodificat.

Text nemodificat.
Se elimină.


	Amendamentul iniţiatorilor este cuprins în sintagma introdusă la acest alineat.

